procesaur/Wiki.mk huggingface dataset:
Папа Феликс IV

Феликс IV (лат. Felix PP. IV; ? - 22 септември 530) — римски папа од 12 јули 526 до 22 септември 530. Се родил во Тоскана. Му користел на остроготскиот крал Теодорих, па од него добил многу привилегии и имоти за црквата.
Гробот на Авесалом

Гробот на Авесалом (хебрејски:יד אבשלום) ''—'' гроб којшто се наоѓа во Еврејските гробишта Маслинова Гора, Ерусалим, Израел. Се смета дека овој гроб припаѓа на Авесалом, еден од синовите на цар Давид.
Папа Агапит I

Агапит I (лат. Agapetus PP. I; ? - 22 април 536) — римски папа од 5 мај 535 до 22 април 536. Тој бил Римјанин. Бил испратен од готскиот крал Теодад во Цариград, за да го предомисли царот Јустинијан во отпочнувањето поход против Готите. Христијаните веруваат дека по пат излчил некој нем и слеп човек.
Папа Силвериј

Силвериј (лат. Silverius PP.; ? - 2 декември 537) — римски папа од 8 јуни 536 до март 537. Бил во центарот на политичките случувања за време на нападите на Византијците на Италија, и повлекувањето на Варварите. По еден инцидент, по указ на царицата Теодора бил сменет и на негово место бил поставен Вегилиј, кој повеќе и се допаднал на Теодора. Се смета за покровител на островот Понца.
Папа Вигилиј

Вигилиј (лат. Vigilius PP.; околу 500 - 7 јуни 555) — римски папа од 29 март 537 до 7 јуни 555. Потекнувал од римско аристократско семејство. Во 533 отишол во Цариград, каде бил наклонет и ги освоил симпатиите на царицата Теодора. По Четвртиот вселенски собор и заминувањето од папскиата столица на папата Силвериј, на негово место, по желба на Теодора седнал Вигилиј.
Папа Пелагиј I

Пелагиј I (лат. Pelagius PP. I; ? - 4 март 561) — римски папа од 16 април 556 до 4 март 561. Ја извршувал улогата на посредник, помеѓу Рим, Византија и германските кралства. Ја изградил базиликата Санти Апостоли. Го составил „Исповедување на верата“.
Акелдама

Акелдама (арм. חקל דמא, во превод ''крвно поле'') е назив за местото кое асоцира на Јуда Искариотски, еден од апостолите на Исус Христос.
Според Библијата, ова е местото кое се смета дека починал Јуда Искариотски, кој земал поткут за да го предаде својот Учител. Некои, ова место го нарекуваат и како ''Крвта на Јуда''.
Хотел Давид

Хотелот Давид (хебрејски:מלון מצודת דוד) е луксузен хотел кој се наоѓа блиску до стариот дел на Ерусалим, Израел. Целосно, хотелот бил изграден во 1998 година, а негов архитект е Моше Сафид. Хотелот е на 10 ката, а има вкупно 384 соби. Преку неговите балкони можат да се видат стариот дел на Ерусалим како и давидовата кула.
Папа Јован III

Јован III (лат. Johannes PP. III; ? - 13 јули 574) — римски папа од 17 јули 561 до 13 јули 574. Водел борба со галските епископи, негирајќи го правото на папата да ги именува епископите од понизок ред. Сите негови материјални придонеси биле уништени со освојувањата на Лангобардите.
Хемометрија

Хемометријата претставува примена на математички и статистички методи за анализа на хемиски податоци. Официјалната дефиниција според Меѓународното хемометриско друштво (International Chemometrics Society - ICS) е:
Хемометријата е наука која ги поврзува мерењата направени на хемиски системи или процеси кои се однесуваат на состојбата на системот преку примена на математички и статистички методи.
Хемометриските истражувања во себе вклучуваат повеќе различни методи кои може да се применат во хемијата. Постојат техники за правилно собирање на податоци (оптимизација на експериментални параметри, дизајн на експерименти, баждарење, обработка на сигнали) и за екстракција на информации од собрани податоци (статистика, препознавање на облици, моделирање, проценка на структура-својства релации).
Хемометријата претставува мост помеѓу методите и нивната примена во хемијата.
1 Примена
Во спектроскопијата најчестата примена на хемометријата е во баждарење. Баждарењето се прави со користење на скептри кои всушност претставуваат повеќедимензионални дескриптори со кои може да се предвидат концентрациите на конституентите од интерес со употреба на статистички пристапи како што се: повеќекратна линеарна регресија, регресија на карактеристични вектори и регресија на парцијални најмали квадрати. Останатите популарни хемометриски техники вклучуваат ''ab initio'' предвидување на бројот на компоненти, редукција на шумот во податоците и раздвојување на криви кои се преклопуваат.
2 Хемометриски конференции
Во светот редовно се одржуваат неколку конференции за хемометрија. Некои од нив се дадени во листата што следи.
* Chemometrics in Analytical Chemistry (се одржува секоја втора година - ),
* Winter Symposium on Chemometrics (се одржува во Русија) - ,
* Scandinavian Symposium on Chemometrics (се одржува секоја втора година) - .
За повеќе информации за конрефенции поврзани со хемометријата одберете го следниот .
3 Повеќе информации
* Хеминформатика
* Квантитативна структура-својства релации (КССР)
Црква на Англија

Црквата на Англија или Англиканска црква (|Church of England) е христијанска црква во Англија и матична црква на англиканските цркви ширум светот.
Црквата на Англија се смета себеси и за католичка и за реформирана (протестантска): католичка е бидејќи смета на својот континуитет од апостолските и средновековните времиња и се потпира на најраните учења на првите црковни татковци, особено на Апостолскиот, Никејскиот и Атанасијскиот Завет. Покрај тоа, таа е и реформирана бидејќи го примила влијанието на некои доктринарни начела од реформацијата од XVI век. Ова се гледа од 39-те прописи воспоставени од кралицата Елизабета I како дел од помирувањето на религијата во Англија. Обичаите и литургијата во Англиската црква се засноваат на постарите католички традиции, но се осовременети под влијанието на реформацијата.
Црквата на Англија се осамостоила од католичката во времето на кралот Хенри VIII, и оттогаш англискиот монарх го назначува Архиепископ Кантербериски кој е поглавар на црквата.
1 Поврзано
* Кантербериска митрополија
* Јоршка митрополија
* Англиска реформација
Ориент Хаус

Ориент Хаус (хебрејски:אוריינט האוס) е поранешно главно седиште на ПОО во текот на 1980 и 1990 година. Се наоѓа во Источен Ерусалим, Израел. Градбата била изградена во 1897 година од страна на Исмаил Муса ал-Хусеин. Во 1948 година, во арапско-израелската војна, самото подрачје било заземено од страна на Јордан. По војната била претворена во хотел. По шестдневната војна повторно била затворена.
Кнесет

Кнесет (хебрејски:כנסת‎) се нарекува парламентот на Израел, кој се наоѓа во Ерусалим. Парламентот се состои од 120 членови кои се избираат на четири години. Но, искуството покажува дека парламентарците многу ретко остануваат по цел мандат на своите места, бидејќи се одржуваат многу ретки предвремени избори.
За првпат, парламентот бил закажан во 1949 година, а денеска е веќе шеснаесеттиот состав на израелскиот парламент.
Американски хотел

Американскиот хотел претставува луксузен хотел кој се наоѓа во Источен Ерусалим, Израел. Градбата била во сопственост на ''Рабах Дауд Амин Ефенди ал-Хусеин'', во која тој живеел заедно со своите четири жени. По неговата смрт, градбата била продадена во 1895 година на некои христијани, кои го проповеделе христијанството. Нивниот водач бил од Чикаго. Во 1902 година, градбата била претворена во хотел.
1 Наводи
he:המושבה האמריקאית בירושלים#מלון אמריקן קולוני
Институт за македонски јазик „Крсте Мисирков“

:''Оваа статија се однесува на институтот за македонски јазик. За истоимениот деец, погл. Крсте Петков Мисирков.''
Институт за македонски јазик „Крсте Мисирков“ — регулативно тело на Универзитетот „Свети Кирил и Методиј“ во Скопје што се занимава со македонскиот јазик, неговата историја, граматика и развиток. Институтот е основан во март 1953 година за да се регулира стандардизирањето на македонскиот јазик и за да се организираат и контролираат студиите за македонскиот јазик. Создаден е како наследник на институтот за фолклор и литература. На почетокот на својот развој, институтот работел во рамките на Филозофскиот факултет во Скопје, но набрзо се осамостоил во посебна и независна институција.
1 Оддели
Денес, институтот се состои од пет оддели:
* Оддел за историја на македонскиот јазик
* Оддел за стандарден македонски јазик
* Оддел за дијалектологија
* Оддел за македонска лексикологија и лексикографија
* Оддел за ономастика
2 Поврзано
* Македонистика
* Списание „Македонски јазик“
* Универзитет „Св. Кирил и Методиј“
Херцелска Гора

Херцелска Гора (хебрејски:''הר הרצל'', ''Har Hertzel'') — планина која се наоѓа во Ерусалим, Израел. Позната е и како ,,Мемориска Планина“. Посветена е на австриско-еврејскиот новинар и создавач на ционизмот, Теодор Херцел. Овде се наоѓа и неговиот гроб, односно во Јад Вашем.
1 Националниот граѓански гробишта
Главните гробишта на водачи на држави Израел и важни личности.
1.1 Планината Herzl Плаза
На главниот плоштад, каде што на церемонијата на Денот на независноста на Израел почнува.
1.2 Herzl музејот
Интерактивна музеј на планината. Herzl нуди увид во животот на Теодор Herzl, човекот зад сон на еврејска држава.
1.3 Спомен на жртвите на теророт во Израел
Жртвите на акти на терор Спомен е главен споменик на сите израелски терор жртвите од 1851 до денес.
2 Меморијалните споменици
3 Националните гробишта полицајци и војници
Главните гробишта на Израел паднати одбраната на земјата се наоѓа во северниот дел на планината.
3.1 Градина на исчезнатите војници
Спомен градина во меморијата на исчезнатите војници во Израел од 1914 до денес
3.2 Национален Спомен сала
Сепак, главната меморија со имињата на сите паднати бранители на Израел од 1860 до денес. Салата беше отворен во 2015 година со нов споменик на Непознат Војник.
3.3 Гробот на Античка гробници
Еврејски пештерата-гробница од 2 храм бил откриен во 1954 година во воените гробишта
4 Галерија
5 Планината на сеќавање
"Планината на сеќавањето (на жртвите на холокаустот)''е продолжување на запад кон планината Herzl со 806 метри над морето. dediceted на Јад Вашем на врвот на планината.
6 Поврзано
* Гробот на Никанор
Улица Јафа

Улицата Јафа (хебрејски:רחוב יפו, арапски:شارع يافا), е една од подолгите и постарите улици која се наоѓа во Ерусалим, Израел. Самиот пат го дели градот на источен и западен, започнувајќи од стариот дел на градот, сè до магистралата ''Ерусалим-Тев Авив''. Покрај нејзината патека се наоѓаат разни ресторани, бутици и кафулиња.
Израелски музеј

Израелскиот музеј (хебрејски:מוזיאון ישראל, ירושלים‎, Muze'on Yisrael, Yerushalayim) е национален музеј на Израел. Се наоѓа во Гиват Рам, Ерусалим, блиску Кнесет, врховниот суд и еврејскиот универзитет. Бил изграден во 1965 година како израелски национален музеј.
Израелскиот музеј е една од најголемите институции во Израел и е еден од водечките во светот во поглед на археолошките музеи од другите земји.
1 Модел на Вториот храм
Едно од последните дополнувања на музејот е моделот на Ерусалим од времето на Вториот храм. Моделот ја реконструира топографијата и архитектонскиот лик на градот пред 66, годината во која бил кренат гфолем бунт против Римското Царство, што довело до уништување на градот и храмот. Моделот, првично бил изработен врз основа на моделот „Света земја“, кој вклучува копија на Иродовиот храм, и сега е постојана одлика на просторот околу музејот, кој зафаќа површина од 20 ари и се граничи со Светилиштето на Книгата.
2 Галерија
Ангели на отпад (филм)

„Ангели на отпад“ ― македонски филм од 1995 година, во режија на Димитрие Османли, кој е автор и на сценариото. Главните улоги ги толкуваат: Јосиф Јосифовски, Катина Иванова, Кирил Ќортошев, Мери Бошкова и Мето Јовановски. Филмот трае 124 минути, снимен е во колор-техника, со 35 милиметарска камера.
1 Содржина
Дејството на филмот „Ангели на отпад“ се случува во времето на пропаѓањето на некогаш тековните општествени политички системи, на начинот на размислување, однесување, препорачливите норми... Падот на некогашните вредности во кој било домен на живеењето има свој одраз и во она што се нарекува стандард на секојдневното живеење, па затоа личностите во филмот се луѓе на маргините на материјалната егзистенција што во исто време не значи и дефинитивен пад на личното достоинство. Тоа се луѓе кои едноставно не умеат и не можат поради објктивни причини да се снајдат во едно „меѓувреме“.
Местото на случување е градската депонија, каде што завршува сè она што некогаш имало некаква вредност, а фабриката за стакло каде што работи еден од главните јунаци на филмот, Гаврил, и нешто што би требало да се нарече циркуски шатор, а кој повеќе е реминисценција на некогашната илузија што тој шарен и комично-трагичен шатор им ја дава на луѓето кои во душата и понатаму го негуваат некогашното дете. Семејството на Гаврил живее во близината на депонијата, во дивоградба, под постојан притисок за уривање, што најпосле и ќе се случи. Член на семејството е и таткото, стариот Атанас, некогашен милиционер, потоа информбировец, а во денешно време опортунист од инает кој прави своја збирка на предмети од отпад, сакајќи да го врати времето на својата младост и на својата голема заблуда. На отпадот живее и Ицко, поранешен кловн, човек кому трагичните повоени збиднувања и манипулации со луѓето му го одземаат семејството. Неговата поранешна сопруга и партнерка во циркусот „Калистратиус“, Мими, е една стара дама со сочувани манири од некое друго време. Таа живее надвор од реалноста. Во својата имагинарна сегашност, таа сонува за изминатите времиња, луѓе и збиднувања, затоа што само така може да го оправда своето постоење. На отпадот работи и Рушка, жена чиј живот го изманипулирале многубројните мажи, но и покрај тоа таа ја сочувала својата блага природа која ја „негува“ во алкохолот. Филмот е калеидоскоп од епизоди на многубројните личности со кои се сретнуваме, па така сме сведоци и на манипулацијата со фиктивниот стан што му се доделува на работникот Гаврил, тивок и понизен човек кој по последното понижување реагира како човек кој изгубил секаква надеж. Во состојба на очај, тој ги крши складираните производи на фабриката. Во последната циркуска претстава што како лебедова песна ја подготвуваат кловнот Ицко и неговата партнерка Мими, и двајцата ги проголтува огнот пред очите на посетителите што му припаѓаат на маргиналниот слој на општеството. Животот на депонијата продолжува и понатаму исполнет со судбините на малите инцидентни луѓе.
Либерец

Либерец (|Liberec, |Reichenberg, ромски: ''Libertsis'') — град во Чешка, и административен центар на Либеречкиот крај. Се наоѓа на реката Лужичка Ниса и опколен е со планините Јизера И Јешѕјед-Козаков. Либерец е шести град по големина во Чешката Република.
Градот е населен од страна на германски и фламански миграни уште од 14 век. Некогаш Либерец бил со високоразвиена текстилна индустрија и го нарекувале "Бохемискиот Манчестер".
1 Збратимени градови
Либерец е збратимен со:
* Амерсфорт, Холандија
* Аугсбург, Германија
* Цитау, Германија
* Ст. Гален, Швајцарија
* Нахарија, Израел
* Амјен, Франција
Либеречки крај

Либеречкиот крај (|Liberecký kraj) крај во Чешката Република, во најсеверниот дел на историската област Чешка. Наречен е по неговиот администртивен центар Либерец.
1 Градови
* Чешка Липа 38.830 ''(2005)''* Храстава 5.961 ''(2001)''* Фридлант 7.608 ''(2005)''* Јаблонец нд Носоу 44.822 ''(2006)''* Либерец, адм. центар 98.781 ''(2006)''* Семили 9.029 ''(2006)''* Турнов 14.489 ''(2006)''
Франсин Жорди

Франсин Жорди (фр. ''Francine Jordi'') (р. ) — швајцарска пејачка од Ворб. Родено име ѝ е Франсин Леман (''Francine Lehmann''). Како мало девојче таа веќе пеела песни за јапонските туристи во Интерлакен.
Со ваква музичка дарба, таа во 1998 г. во Германија ја освоила наградата Гран при за народна музика. Оттогаш Франсин станала вистинска ѕвезда во Швајцарија со златни плочи, успеси по топ-листите и турнеи по земјите од германско говорно подрачје. Водела и две емисии на телевизијата ARD.
Во 2002 г. Жорди ја претставувала Швајцарија на Евровизија во Талин со песната на француски јазик насловена како „Во градината на мојата душа“ (''Dans le jardin de mon âme''). Истата есен, заедно со нејзината група направила соло турнеја низ Швајцарија.
Сојузни држави во Бразил

Бразил е поделен на 26 сојузни држави и еден федерален округ. Ниеден од составниците нема право на оттуѓување. Државите се основани на историски, конвенционални граници создавани низ времето, иако некои граници се обсудливи. Државите можат да бидат делени и соединувани со цел создавање на нови по основа на плебицит. Државите имаат нивна управа, право да собираат свои даноци и данок на ниво на федерацијата. Тие имаат гувернep и легислативно тело избрани од нивниот народ. Поседуваат исто така и независно судство. Но, сепак го немаат правото да создаваат свои закони.
1 Историја
Во 1943 г., со влегувањето на Бразил во Втората светска војна, Вергасовиот режим зел директно под своја управа неколку стратегиски територии: Амапа, Рио Бранко, Акре, Гуапоре, Понта Пора, Игуасу и архипелагот Фернандо де Нороња. По војната, првите три територии се претворени во држави, Понта Пора и Игуасу останале територии. Во 1988 г., Фернандо де Нороња е припоен кон Пернамбуко.
Во 1960 г., четириаголниот „федерален округ“ е создаден од Гојас за подготовка на новата национална престолнина, Бразилија. Поранењниот федерален округ станал Гуанабара сè до 1975 г., кога бил слеан со Рио де Жанеиро.
Во 1977 г. Мато Гросо е разделен на две држави. Северниот дел го задржал името Мато Гросо, додека јужниот станал државата Јужно Мато Гросо, со престолнина Кампо Гранде. Новата држава Јужно Мато Гросо ги присоединила териториите Понта Пора и северниот дел на Игуасу. Централен Игуасу преминал под Пара, а Јужен Игуасу под Санта Катарина.
Во 1988 г., северниот дел од Гојас бил претворен во државата Токантинс, со престолнина Палмаш.
2 Список
Знаме, Сојузна држава, Кратенка, Главен град, Површина (км<sup>2</sup>), Население (2014), Густина (на км<sup>2</sup>, 2014), БДП ( R$ и удел, 2012), БДП по жител (R$, 2012), ИЧР (2010), Писменост (2014), Смртност на новород. (2014), Животен век (2014)
Акре, AC, Рио Бранко, (%), 94%, %
Алагоас, AL, Масејо, (%), 90%, %
Амазон, AM, Манаус, (%), 96%, %
Амапа, AP, Макапа, (%), 99%, %
Баија, BA, Салвадор, (%), 91%, %
Гојас, GO, Гојанија, (%), 97%, %
Еспирито Санто, ES, Виторија, (%), 99%, %
Јужно Мато Гросо, MS, Кампо Гранде, (%), 97%, %
Јужно Рио Гранде, RS, Порто Алегре, (%), 99%, %
Марањао, MA, Сао Луис, (%), 90%, %
Мато Гросо, MT, Кујаба, (%), 94%, %
Минас Жераис, MG, Бело Хоризонте, (%), 98.6%, %
Пара, PA, Белем, (%), 94%, %
Параиба, PB, Жоао Песоа, (%), 92%, %
Парана, PR, Куритиба, (%), 98%, %
Пернамбуко, PE, Ресифе, (%), 92%, %
Пјауи, PI, Терезина, (%), 90%, %
Рио де Жанеиро, RJ, Рио де Жанеиро, (%), 99%, %
Рондонија, RO, Порто Велјо, (%), 94.6%, %
Рораима, RR, Боа Виста, (%), 94.5%, %
Санта Катарина, SC, Флоријанополис, (%), 99%, %
Саун Пауло, SP, Саун Пауло, (%), 99%, %
Сеара, CE, Форталеза, (%), 93%, %
Северно Рио Гранде, RN, Натал, (%), 95.1%, %
Сержипе, SE, Аракажу, (%), 93%, %
Токантинс, TO, Палмас, (%), 94%, %
Федерален округ, DF, Бразилија, (%), 98.8%, %
Сан Стефано

Сан Стефано или Јешилќој (|Yeşilköy) — населба во Истанбул, некогашно село. Позната е по потпишувањето на Санстефанскиот договор со кој е создадена голема бугарска држава на територијата на денешна Бугарија и поголемиот дел од територија на Македонија (без полуостровот Халкидик и градот Солун).
Моравскошлески крај

Моравскошлески крај (|Moravskoslezský kraj) — крај во Чешка, сместен во североисточниот дел на историската област Моравија и на поголемиот дел од Шлеска. Регионот се граничи со Оломоучкиот крај (на запад) и Злинскиот крај (на југ). На север се граничи со Полска, а на исток со Словачка.
Во минатото како високоиндустриски регион бил нарекуван „Челичното срце на земјата“. Но по падот на социјализмот челичаните се распаѓаат и регионот страда од висока невработеност, но поради блискоста на природните убавини и двете соседни земји од ЕУ, стопанството полека се опоравува.
1 Население
Во 2002, вкупниот број на населението изнесувал 1.262.660 (мажи 48,83%, жени 51,20%) што го прави најнаселен регион во Чешка. 86,9% од населението се Чеси, 3,3% Словаци, 3,0% Полјаци, 2,3% се опрделувале како Моравци и 0,8% како Шлези. Ито така 0,3% се изјасниле како Германци и 0,2% како Роми. 40,2% е римокатоличко, додека 52,3% се атеисти.
2 Административна поделба
Моравскошлескиот крај има 302 општини, од кои 39 се градови, 16 се со население поголемо од 10.000 жители и 5 со население поголемо од 60.000. Тука спаѓаат административниот центар Острава (314.102 жители во 2002), Хавиржов (85.271), Карвина (61.146), Опава (60.731) и Фридек-Мистек (60.603).
Христо Силјанов

Христо Силјанов (24 мај 1880 - 26 септември 1939) — македонски револуционер, историчар и деец на ВМОРО. Бил истакнат новинар и публицист во Бугарија.
1 Животопис
Роден во Цариград, во семејството на Иван Силјанов од Охрид. Учел во Цариград и Солун, а потоа во гимназијата во Битола, во која како ученик се зачленил во ВМОРО. По завршувањето бил учител во Прилеп, каде во периодот 1899 до 1900 г. бил член на обласниот револуционерен комитет. По 1900 г. бил егзархиски учител во Лерин, а од 1902 влегол во редовите на илегалните револуционерни чети под водството на Марко Лерински. Ги познавал Гоце Делчев, Даме Груев и сите големи револуционери. Во 1903 г. учествувал во Преображенското востание во Одринска Тракија. По востанието завршил историски науки во Софискиот универзитет и специјализирал во Швајцарија. За време на Балканските војни се вратил во Македонија како комита во реонот на Костур.
По Првата светска војна се иселил во Софија, каде бил еминентен новинар и публицист, член на Друштвото на бугарските новинари, а исто така член и подоцна потпретседател на Македонскиот научен институт. Неговите наjзначаjни дела како историчар се книгите посветени на македонското револуционерно движење. Напишал високо ценето истражување „Ослободителните борби на Македонија“ по барање на Илинденската организација во Софија. Првиот том излегол во 1933 г., а вториот четири години по неговата смрт, во 1943 година.
Татко е на познатиот дипломат и новинар во Бугарија Евгениј Силјанов (1907-1997).
2 Објавени книги
* , Издателство на Илинденската организация, София, 1933.
* , Издателство на Илинденската организация, София, 1943.
* "Писма и изповеди на един четник", Македонски научен иститут, София, 1927; "Спомени от Странджа (Бележки по Преображенското въстание в Одринско - 1903 г.)", Книгоиздателство „Хемус”, София, 1934 г.; "От Витоша до Грамос (Походът на една чета през Освободителната война - 1912 г.)", издание на Костурското благотворително братство — София, 1920.
* Христо Силјанов, "Ослободителните борби на Македонија", том I, „Култура“, Скопjе, 2003.
* , издание на Костурското благотворително братство — Софија, 1920 г.
Грб на Ерусалим

Грбот на Ерусалим е официјален амблем на главниот град на Израел, Ерусалим. Грбот бил основан во 1949 година.. На грбот се наоѓа јудејскиот Лав, западниот ѕид во позадина, опколена со маслинови гранки.
Знаме на Ерусалим

Знамето на Ерусалим е направено според знамето на Израел. Знамето го претставува две хоризонтални сини линии, кое го означува јудаизмот. Во центарот на знамето се наоѓа самиот грб, односно ''Јудејскиот Лав'', а над него е испишан на хебрејски името на градот Ерусалим (יְרוּשָׁלַיִם). Вертикалната варијанта обично се употребува за некои церемонии и слично.
Биркет Израел

Биркет Израел (во превод ''Израелски базен'') претставувал јавна цистерна која се наоѓала во североисточниот дел од Храмовата Гора во Ерусалим. Цистерната била изградена во времето на Ирод, која го снабдувала градот со вода. Денеска оваа цистерна ја има изгубено својата намена.
Црква Доминус Флевит

Црквата Доминус Флевит е римокатоличка црква која се наоѓа во Ерусалим, Израел. Оваа црква поточно се наоѓа на Маслиновата Гора веднаш до стариот дел на градот.
Реведено од латински јазик, Доминус Флевит значи ''Кралско плачење''. Последен пат била реконструирана во 1955 година.
Гиват Рам

Гиват Рам (хебрејски :גבעת ריכוז) е населба која се наоѓа во централен Ерусалим, Израел. Во оваа населба се наоѓа Кнесет,израелскиот музеј, еден од четирите дирекции на еврејскиот универзитет, врховниот суд и Бинјанеи Хаума, конвенцискиот центар во Ерусалим.
Баит Веган

Баит Веган (хебрејски :בית וגן) е населба која се наоѓа во југозападен Ерусалим, Израел. Во оваа населба живеат претежно евреи. Источно од Баит Веган се наоѓа херцелската гора и населбата Кирјат Хајовел и Гиват Мордекај. Во оваа населба се наоѓа и Шареј Ѕедак, медицински центар.
Еин Керем

Еин Керем (хебрејски:עין כרם е населба која се наоѓа во Ерусалим, Израел. Според христијанството, овде е местото на раѓање на Јован Крстител. Самата населба кон Ерусалим била присоединета во 1961 година.
Вештачко езеро

Вештачко езеро е езеро што го изградил човекот со преградување на речните долини. Вештачките езера најчесто се со повеќе намени.Се користат за наводнување на плодната земја, за произведување на електрична енергија, за обезбедување на вода за пиење, за туризам, спорт и рекреација.
Македонија има голем хидропотенцијал што е само делумно искористен, но во последно време се прават напори за изградба на нови хидроцентрали.
Во Република Македонија има повеќе вештачки езера. Најголеми се: Тиквешкото Езеро на Црна Река; Дебарското Езеро на Црн Дрим и Радика; Мавровското Езеро на Мавровската Река; езерото Козјак на реката Треска; езерата Липково и Глажња на Липковска Река; езерото Калиманци на Брегалница и др.
Струјата во вештачките езера се добива со помош на хидротурбини коишто ја претвораат хидроенергија во електрична енергија. Денес во светот има неколку држави коишто најголем дел од електричната енергија го добиваат од хидро енергијата. Најпознати се Бразил, Швајцарија и др.
Папа Бенедикт I

Бенедикт I (лат. Benedictus PP. I; ? - 30 јули 579) — римски папа од 2 јуни 575 до 30 јули 579. Бил назначен за папа од страна на императорот во време на освојувањата на Лангобардите. Починал 4 години по неговото назначќување. Погребан е во Рим.
Autocad

AutoCAD е софтвер кој ви овозможува да цртате скици и цртежи во 2Д и 3Д. Најчесто го користат инженери и архитекти кои изработуваа разни 2Д скици на објекти, куќи, згради, како и нивно претставување во 3Д. Исто така се користи за исцртување на делови од машини, па сè до цел склоп на машина. AutoCAD црта во реална големина без разлика за колкав објект се работи, може да се подесе да црта во милиметри, сантиметри, инчи, километри, милји. Навистина е револуционерен софтвер кој ја олеснува работата на сите
Папа Хонориј I

Хонориј I (лат. Honorius PP. I; ? - 12 октомври 638) — римски папа од 27 октомври 625 до 12 октомври 638. На запад го вовел празникот на наградувањето. Бил анатемисан посмртно на Шестиот всленски собор.
Папа Теодор I

Теодор I (лат. Theodorus PP. I; ? - 14 мај 649) — римски папа од 24 ноември 642 до 14 мај 649. Се родил во Палестина. Постојано се борел против ереста на монотелитистите. Се допишувал со византискиот цар, па се откажал да признае дека цариградскиот патријарх Павле е попставен незаконски. Погребан е во Рим.
Папа Јован IV

Јован IV (лат. Johannes PP. IV; ? - 12 октомври 642) — римски папа од 24 декември 640 до 12 октомври 642. Го осудил монотелитизмот како ерес. Тој ги ослободил Далмација и Истра од словенско ропство.
Папа Бонифациј III

Бонифациј III (лат. Bonifatius PP. III; ? - 12 ноември 607) — римски папа од 19 февруари 607 до 12 ноември 607. Се родил во Рим, но долго време поминал во Цариград, каде што бил советник на императорот Фока. Го уредил избирањето на нов папа, така што забранил прашањето да се решава во текот на трите дена по смртта на стариот папа. Од императорот Фока добил признание во првенство на римската над останатите епархии.
Папа Бонифациј V

Бонифациј V (лат. Bonifatius PP. V; ? - 25 октомври 625) — римски папа од 23 декември 619 до 25 октомври 625. Донел папски указ со статус на закон. Извршил реформација на црквата во Англија.
Папа Адеодат I

Адеодат I (лат. Adeodatus PP. I; ? - 8 ноември 618) — римски папа од 19 октомври 615 до 8 ноември 618. Ги вовел во употреба папските були. Ја искористил големата поддршка од народот во времето на земјотресите и епидемиите. Бил прогласен за светец. Во грегоријанскиот календар неговиот празник се слави на 8 ноември.
Истрел (филм)

Истрел — македонски филм од 1972 година во режија на Бранко Гапо, а сценариото е на Димитар Солев. Сценариото е напишано според романот на Солев „Под усвитеност“. Филмот се темели врз вистинити настани за време на бугарската окупација во Втората светска војна.
1 Содржина
Младината, чија храброст е без размери, и во Скопје за време на бугарската окупација во Втората светска војна, сакајќи ја слободата за својот народ, се решава на низа акции, меѓу кои најголема е атентатот врз бугарскиот агент и соработник со окупаторот Емануел Мачков.
По пристигнувањето на Емануел во началството, тој на своите агенти им наредува да обрнат големо внимание на младите од Дебар Маало, Пајко Маало и Чаир. Во меѓувреме, заради безбедно поминување на партизанскиот одред во близината на Скопје, во градот треба да се организираат низа помали акции кои би го свртеле вниманието на полицијата врз себе. Така другарите Дано, Доне, Игор и Боро преземаат акција на аеродромот, при што ги палат авионите. Како реакција, полицијата врши рација, собира само млади луѓе кои се изложуваат на големи мачења. Истовремено, партизанскиот одред при преминувањето на Вардар упаѓа во заседа. Момчињата му помагаат на ранетиот Мите Димов да ја избегне заседата и го пренесуваат кај Анѓа, додека Никола е отсутен. Полицијата ги претресува сите сомнителни куќи и го наоѓа ранетиот партизан во куќата на Никола. По тешки измачувања, без да признае пред полицијата, Мите е убиен. Поради убиството на Мите во градот се растураат летоци, железничарите свират со сирените, се затвораат дуќаните. Анѓа, која исто така е уапсена, умира по тешките измачувања и силувањето. Никола, кога дознава за смртта на Анѓа, прави обид да го убие Емануел, но е убиен при обидот.
Месниот комитет решава да се организира атентат врз Емануел. На денот на атентатот момчињата ги заземаат своите места на улицата, пред куќата на Емануел, и по заминувањето на неговиот автомобил, тие го убиваат. По атентатот настанува бркотница и момчињата мораат да заминат од градот. Меѓутоа, при излегувањето од градот, во обид да им се приклучат на партизаните, наидуваат на заседа и сите, освен Дано, загинуваат.
2 Улоги
Главни улоги
* Слободан Димитриевиќ - Емануел
* Ристо Шишков - Никола Петков
* Неда Арнериќ - Вера
* Мајда Тушар - Анѓа
* Емил Рубен - Дано
* Владимир Светиев - Доне Петрушевски
* Петар Арсовски - Игор
* Шишман Ангеловски
* Димитар Гешоски
* Панче Камџик
* Јон Исаја
* Кирил Ќортошев - Иван
* Мите Грозданов
* Благоја Спиркоски-Џумерко
* Томо Видов
* Драгомир Фелба - Драган
* Дарко Дамески
* Драги Костовски
* Мишо Јанкетиќ
Споредни улоги
* Стојан Арев
* Ѓорѓи Колозов
* Ристо Стефановски
* Ратко Гавриловиќ
* Киро Попов
* Божо Софрониевски - Железничарот
* Кирчо Божиновски
* Славица Зафировска
* Спасе Нелов
* Никола Автовски
* Гоце Влахов
* Самоил Дуковски - Дуко
* Драги Крстевски
* Стево Спасовски
* Ненад Милосављевиќ
* Вера Вучкова
3 Награди
* 1972 ФЈИФ, Пула, Златна арена за снимателска работа на Мишо Самоиловски
* 1972 ФФ, Ниш, Голема повелба за глумечко остварувања на Слободан Димитриевиќ
Папа Бонифациј IV

Бонифациј IV (лат. Bonifatius PP. IV; околу 550 - 8 мај 615) — римски папа од 25 август 608 до 8 мај 615. Во негово време, Пантеон бил им предаден на христијаните. Не ја искористил популарноста, па времето во кое бил папа било придружувано со различни катастрофи. Сепак, бил прогласен за светец во католичката црква. Неговиот празник се слави на 25 мај.
Папа Северин

Северин (лат. Severinus PP.; ? - 2 август 640) — римски папа од 28 мај 640 до 2 август 640 година. Се откажал од потпишување на монотелистичката доктрина, во врска со која византискиот цар Ираклиј го поддржувљал монотелитизмот и се откажаувал од признавањето на папата Северин. На крајот на караиштата императорот го признал за папа. Набргу потоа, Северин умрел.
Острава

Острава (|Ostrava, |Ostrau, |Ostrawa) — трет град по големина во Чешка и седиште на Моравскошлескиот крај. Низ Острава течат реките Остравица, Одра, Лучина и Опава. Во минататото градот го нарекувале „челичното срце на републиката“ (''cs'').
Во март 2008, градот броел 336.909 жители, кои живееле во 23 окрузи формирани од 34 гратчиња и села. Острава има поврзина од 212 км<sup>2</sup>. Густината на населението изнесува 1.589 жит/км<sup>2</sup>.
1 Познати личности
* Вјера Хитилова (1929) — авантгардна режисерка
* Иван Лендл (1960) — тенисер, поранешен светски првак
* Никола Ристановски (1969) — истакнат македонски театарски и филмски глумец
* Марек Јанкуловски (1977) — фудбалер со македонско потекло
* Јан Весели (1990) — кошаркар на Вашингтон Визардс (НБА)
Јаворани

:''Оваа статија е за село во Босна и Херцеговина. За селото во Воденско, Егејска Македонија, видете Јаворјани.''
Јаворани е село во општина Кнежево (Босна и Херцеговина).
1 Демографија
Јаворани има население од 1.289 жители (од пописот во 1991).
* Срби - 1.273
* Хрвати - 1
* Југословени - 6
* останати - 9
Папа Мартин I

Мартин I (лат. Martinus PP. I; ? - 17 јуни 653) — римски папа од јули 649 до 17 јуни 653. Ги осудил монотелитистите како кривоверци на Латеранскиот собир во 649. За тоа бил испратен на островот Наксос, од страна византискиот цар, после што биол одвеен во Цариград каде го потврдил своето решение. Неговите мошти биле пренесени во Рим.
Ореви

Оревите (науч. ''Juglandaceae'') се фамилија на дрвја, понекогаш грмушки, во редот ''Fagales''. Различните членови од оваа фамилија се нативни за Америка, Евроазија и Југоисточна Азија.
Оревите имаат големи и ароматични листови, кои најчесто се последователни, но наспрамни кај родовите ''Alfaroa'' и ''Oreomunnia''. Листовите се пересто насечени или троделни, и обично 20-100 см во должина.
Дрвјата се анемофилни (се опрашуваат со ветер), а цветовите најчесто се поредени во реси. left
Постојат осум рода во оваа фамилија, вклучувајќи ги и комерцијално важните ореводајните дрва орев (''Juglans''), пекан (''Carya illinoinensis'') и хикори (''Carya''). Персискиот орев , ''Juglans regia'', е еден од најважните орешкови култури во светот. Овие дрвја се исто така добри како градежни материјали.
1 Систематика
Познатите рецентни родови се групирани во потсемејства, племиња и подплемиња на следниот начин:
Потсемејство ''Engelhardioideae''*''Alfaroa'' Standl. — (гуалин)
*''Engelhardia'' Lesch. ex Blume — (хео)
*''Oreomunnea'' Oerst.
Потсемејство ''Juglandoideae''
Племе Platycaryeae
*''Platycarya'' Siebold & Zucc.
Tribe Juglandeae
Подплеме Caryinae
*''Carya'' Nutt. — (хикори и пекан)
Подплеме Juglandinae
*''Cyclocarya'' Iljinsk
*''Juglans'' L. — (орев)
*''Pterocarya'' Kunth
Папа Виталијан

Виталијан (лат. Vitalianus PP.; ? - 27 јануари 672) — римски папа од 30 јули 657 до 27 јануари 672. Успеал да ги омекне односите со монотелитистите. Се сретнал со византискиот цар, и го поддржал неговиот поход против Лангобардите. Во 666, во употреба за време на литургиите ја вовел оргулата. Бил прогласен за светец, а според католичката црква неговиот празник се слави на 27 јануари.
Папа Адеодат II

Адеодат II (лат. Adeodatus PP. II; ? - 17 јуни 676) — римски папа од 11 април 672 до 17 јуни 676. До неговиот избор за папа, живеел во бенедиктскиот манастир Св.Еразмо. За време на неговото папство успеал да воведе дисциплина во манастирите. Бил против монотелтизмот. Тој благословил неколку избрани водопади во Венеција.
Папа Евгениј I

Евгениј I (лат. Eugenius PP. I; ? - 2 јуни 657) — римски папа од 10 август 654 до 2 јуни 657. Уште од млад бил голем учтив и добротворен. Откако станал папа, ја продолжил борбата против монотолетитите. Ги благословил Византијците во борбата против Арабјаните.
Папа Дон

Дон (лат. Donus PP.; ? - 11 април 678) — римски папа од 2 ноември 676 до 11 април 678. Во времето на понтифактот, ја присоединил кон римската црква равенската епархија. Се борил против несторијанството. Погребан е во Базиликата Свети Петар.
Папа Лав II

Лав II (лат. Leo PP. II; ? - 3 јули 683) — римски папа од 17 август 682 до 3 јули 683. Се знае дека ја сакал музиката, и сакал да им помага на сиромашните. По неговот избирање за папа, ја објавил анатемата против монотелитизмот, донесена на Шестиот вселенски собор. Во негово време биле потиснати Лангобардите. Погребан е во Рим.
Папа Бенедикт II

Бенедикт II (лат. Benedictus PP. II; ? - 8 мај 685) — римски папа од 26 јуни 684 до 8 мај 685. Неговото папство, долго време не било признаено од византискиот цар, меѓутоа тој успеал да воспостави дружељубиви односи со правните семејства. Го регулирал прашањето за потчинетоста на равенската епархија. Се борел против монотелитизмот.
Папа Конон

Конон (лат. Conon PP.; ? - 21 септември 687) — римски папа од 21 октомври 686 до 21 септември 687 година. Тој ја искористил почитта на византискиот цар Јустинијан II. Тој бил загрижен за работата на мисионерите во Ирска и Франконија.
Ерусалимска автобуска станица

Ерусалимска автобуска станица (хебрејски: התחנה המרכזית של ירושלים) се наоѓа во Ерусалим, Израел. Се наоѓа на улицата Јафа, на самиот влез од градот. Била изградена во 2001 година на местото на старата автобуска станица која била изградена од 1960 година.
1 Галерија
Маркет Махан Џехуда

Маркетот Маханех Џехуда (хебрејски: שוק מחנה יהודה, ''Shuk Mahaneh Yehuda'') се наоѓа во Ерусалим, Израел, помеѓу улицата Јафа и улица Агрипас. Маркетот располага со свежо овошје и зеленчук, облека, сувинири и слично.
Папа Агатон

Агатон (|Agatho PP.; околу 577 - 10 јануари 681) — римски папа од 27 јуни 678 до 10 јануари 681.
Се родил на Сицилија. потекнувал од благородничко семејство, а неговите родители кои биле големи верници му дале големо образование. По нивната смрт, тој ја споделил сопственоста со сиромашните. Бил монах во манастирот св. Ерми во Палермо. Според хрониките, Агатон имал повеќе од 100 години кога бил избран за папа (според некои извори, тој е роден во 577). Ако ова е точно, тој е папата кој живеел најдолго, но многу веројатно е дека неговата возраст е преувеличена. На Латеранскиот собор, одржан во 680, им се спротивставил на монотелитистите.
Папа Јован V

Јован V (лат. Johannes PP. V; ? - 2 август 686) — римски папа од 23 јули 685 до 2 август 686. До неговото избирање за папа, бил папски легат на Шестиот всленски собор. Тешко се разболел и умрел.
Фасаелска кула

Фасаелската кула е кула која се наоѓа во Ерусалим, Израел. Во минатото постоеле уште две кули, едната се викала ''Хипикуска кула'' која своето име го носела по пријателот на Ирод, Хипикус, а другата се викала ''Мириаманска кула'' по сопругата на Ирод, Мириаман. Двете кули биле разрушени во 70 година. Денешната Фасаелска кула се наоѓа во близината на портата Јафа, на Давидовата кула.
Плоштад Сафра

Плоштадот Сафра (хебрејски: כיכר ספרא‎, Kikar Safra) е square кој се наоѓа во Ерусалим, Израел. Се наоѓа блиску улица улицата Јафа, на исток граничи со улица Шивтеј Израел, стариот дел од Ерусалим и руската населба на север. Во времето на арапско-израелскиот конфликт и шестдневната војна, Мамила спагала во т.н. Зелена линија помеѓу Израел и Јордан. За време на овие конфликти, многу стари градби биле сосема нацелосно разрушени.
* on Jerusalem Municipality offical website
Давидова кула

Давидовата кула (хебрејски:מגדל דוד‎, Migdal David, арапски:برج داود‎, Burj Daud) е античка кула која се наоѓа блиску портата Јафа, на самиот влез во стариот дел од Ерусалим, Израел. Самата кула била изградена околу 2 век п.н.е., и истата била користена за одбрана на Ерусалим или за самото освојување на тогашниот Ерусалим, посебно во времето на крстоносните војни.
По самото освојување на Ерусалим од страна на арапите во 637 година, кулата била обновена. Во времето на крстоносците била користена како заштитно поле, сè до Опсадата од 1187 година, кога Саладин го зазел Ерусалим. Со влегувањето во градот и во самата битка, кулата била разрушена, за да подоцна повторно биде подигнета во околу 1260 година.
Кулата повторно била разрушена од страна на отоманците, повторно при преземањетѕо на градот. Во 1541 година повторно била подигнета, но истата била користена и како џамија со огромно минаре, кое е запазено до ден денес.
Нахалат Шива

Нахалат Шива (хебрејски: ‎נחלת שבעה,) е населба кој се наоѓа во Ерусалим, Израел. Се наоѓа блиску улицата Јафа, и била една од првите населби изградени надвор од стариот дел од Ерусалим.
Улица Бен Џехуда

Улицата Бен Џехуда(хебрејски: ‎מדרחוב בן יהודה, ''Ben Yehuda Pedestrian Mall'') е улица која се наоѓа во Ерусалим, Израел. Се наоѓа на местото каде што улицата Јафа и улицата Крал Џорџ се среќаваат до крајот на Сионски плоштад|сионскиот плоштад..
Шур Бахер

Шур Бахер (хебрејски:צור באהר) е населба која се наоѓа во Ерусалим, Израел. Во оваа населба живеат околу 15 000 луѓе, евреи и муслимани. Се наоѓа до Талпиот и Хар Хома.
Израелска железница

Израелската железница (хебрејски: רַכֶּבֶת יִשְׂרָאֵל, ''Rakévet Yisra'él'') се наоѓа во Ерусалим, Израел. Оваа железница е поврзана со сите краишта на Израел.
1 Галерија
Силван

Силван (хебрејски:כפר השילוח) е населба која се наоѓа во Ерусалим, Израел. Во оваа населба живеат околу 45 000 луѓе, евреи и муслимани. Се наоѓа до стариот дел на градот и до Џабел Мукабер.
Папа Јован VII

Јован VII (лат. Johannes PP. VII; ? - 18 октомври 707) — римски папа од 1 март 705 до 18 октомври 707. Византискиот цар Јустинијан II му ги испратил одлуките донесени на Трулскиот собор, со молба да ги искаже своите ставови по секоја одлука одделно. Но, срамежливиот папа се откажал од приговор. Заедно со тоа, нему му се нудело и да ги задржи добрите односи со Лангобардите. Освен тоа, папата Јован VII се поврзува и со декорацијата на црквата Санта Марија Антиква.
Папа Сергиј I

Сергиј I (лат. Sergius PP. I; ? - 8 септември 701) — римски папа од 15 декември 687 до 8 септември 701. Станал папа по сериозна борба со антипапите Паскал и Теодор. Се откажал од потпишување на актите донесени на Трулскиот собор, спротивно на нивното потпишување од страна на папските легати во Цариград. Византискиот имепратор Јустинијан II дал наредба да се уапси Сергиј, но народот се внмешал во исполнувањето на наредбата. Решенијата на Трулскиот собор, во католицизмот не се признаени до денес.
Папа Сисиниј

Сисиниј (лат. Sisinnius PP.; ? - 4 февруари 708) — римски папа од 15 јануари 708 до 4 февруари 708. Кога Сисиниј бил избран за папа, тој боледувал од костобол. Во своето кратко папство, тој успеал да постави нов епископ на Корзика.
Руска населба

Руската населба (хебрејски:מִגְרַשׁ הָרוּסִים) е една од постарите реони во централен Ерусалим, Израел. Во оваа населба се наоѓа и руската православна црква. Населбата има 68.000 м<sup>2</sup>, и се наоѓа помеѓу улицата Јафа, улица Шивтеј и улица на Пророкот.
de:Dreifaltigkeitskathedrale (Jerusalem)
Мамила

Мамила (хебрејски:ממילא‎) била една од најраните населби кои биле направени надвор од стариот дел на Ерусалим, денешен Израел. Се наоѓа во близина на портата Јафа и улицата Јафа, западно од населбата Рахавија, југозападно од Јемин Моше. Денеска, овој дел од градот се смета за еден од најразвиените во Ерусалим.
Мамила била создадена кон средината на 19 век, место каде населението го сочинуваат евреи и муслимани. Во времето на арапско-израелскиот конфликт и шестдневната војна, Мамила спагала во т.н. Зелена линија помеѓу Израел и Јордан. За време на овие конфликти, многу стари градби биле сосема нацелосно разрушени. Во 1967 година, општината одобрила план проект за реконструкција на многу патишта, градби и слично, кое на крај донело како една од најголемите конструкции во историјата на модерниот Ерусалим.
Папа Константин

Констнтин (лат. Constantin PP.; ? - 9 април 715) — римски папа од 25 март 708 до 9 април 715. Тој патувал во Цариград, каде што заедно со имераторот Јустинијан II ја разгледувале можноста за утврдување на одлуките од Трулскиот собор. По убиството на Јустинијан, тој не го признал новиот имепратор Филипик, којшто бил монотелитист.
Филипински крокодил

Филипинскиот крокодил (''Crocodylus mindorensis'') е крокодил кој живее само на Филипините. Познат е и под името Миндорски крокодил (по островот Миндоро) или Филипински слатководен крокодил. На Филипините е строго забрането да се убиваат крокодилите, но сепак овој вид е со статус на критично загрозен вид, најмногу поради невообичаените методи на риболов, како риболов со употреба на динамит.
1 Особености
Филипинскиот крокодил е релативно мал слаководен крокодил кој е ендемски вид на Филипините. Овие крокодили не растат повеќе од 3 метри. Женките се помали од мажјаците (види полов диморфизам). Бојата на кожата е златно-кафеава, и станува се потемна со стареење на единката.
2 Историја и еволуција
До пред некое време Филипинскиот крокодил се сметал за подвид на новогвинејскиот крокодил (''Crocodylus novaeguinae'') . Во минатото се среќавале и во Лусон и делови од Висаите и Минданао, но бројноста на популациите била драстично намалена најмногу поради загубата на живеалиштето.
Еден друг вид ''Crocodylus raninus'', кој живее во една мала зона на Борнео, долго време се сметал за близок роднина на филипинскиот крокодил. Според последните генетски анализи овој вид всушност припаѓа во видот Crocodylus porosus.
3 Заштитен статус
Иако во минатот овој крокодил се среќавал насекаде низ Филипините, денес тој е критично загрозен. Многу малку се знае за неговата точна распространетост и за релациите со морскиот крокодил со кој делат исто живеалиште. Се смета дека најдобро решение за зголемување на бројот на овие животни е преку програмите за одгледување млади крокодили и нивно враќање во дивината. Овие програми се покажале доста успешни за зачувување на други животни. Во 1992 година популацијата во дивината се проценува на 1000 единки, а во 1995 се смета дека нема повеќе од 100тина возрасни единки.
''Crocodylus mindorensis'' се сметало дека е изумрен во регионот на северен Лусон, сè додека во 1999 во Сан Марино, Изабела, не бил уловен жив примерок на овој вид. Уловениот крокодил го добил името Изабела и бил однесен во центар за рехабилитација и истражување на крокодилите од каде повторно бил вратен во дивината во август 2007 година. Овој примерок бил долг 1,6 метри во времето кога бил пуштен во дивината,
Пардубице

Пардубице (се изговара ; |Pardubice, |Pardubitz) — град во Чешката Република и административен центар на Пардубичкиот крај. Градот лежи на реката Елба.
Пардубие бил основан во 1340 година, но тука веќе постеол манастир од раниот 13 век.
Пардубице е важен индустриски центар. Тука се наоѓа најголемата чешка хемиска индустрија. Постојат и неколку фабрики за машини.
Во Пардубице живее голема еврејска зеадница.
1 Познати Пардубицани
* Доминик Хашек, NHL голман на Detroit Red Wings.
* Алес Хемски, NHL хокеј играч
2 Збратимени градови
* Доетинхем, Холандија
* Мерано, Италија
* Перник, Бугарија
* Росињано Маритимо, Италија
* Шоенебек, Германија
* Селб, Германија
* Сежана, Словенија
* Скелевтеа, Шведска
* Високи Татри, Словачка
* Варегем, Белгија
Оломоучки крај

Оломоучкиот крај (|Olomoucký kraj) крај во Чешката Република, во северозапдниот и средишниот дел на историската област Моравија и мал дел во Шлеска. Името го носи по неговиот административен центар Оломоуц.
1 Градови
* Оломоуц
* Јесеник
* Пшеров
* Простјејов
* Шумперк
Пардубички крај

Пардубичкиот крај (|Pardubický kraj) крај во Чешката Република, претежно сместен во источниот дел на историската област Чешка, со мал дел во северозападна Моравија. Наречен е по неговиот административен центар Пардубице.
1 Градови
* Пардубице
* Чешка Тшебова
* Хрудим
* Холице
* Јевичко
* Литомишл
* Моравска Тршебова
* Поличка
* Свитави
* Усти над Орлици
* Високе Мито
2 Население
Вкупното население во Пардубичкиот крај изнесува 506.534 жители (дек. 31, 2002 - согл. ''Český statistický úřad на чешки''). Постојат 17 општини со над 5000 жители од вкупно 453 општини. Главниот град Пардубице, со околу 91.000 жители (2001).